**projektas**

**reg. Nr. T-193**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

 **Dėl Pasvalio rajono savivaldybės tarybos 2011 m. kovo 30 d. sprendimo Nr. T1-58 „Dėl nekilnojamojo turto mokesčio lengvatų teikimo tvarkos aprašo patvirtinimo“ pakeitimo**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, atsižvelgdama į VšĮ Pasvalio ligoninės 2020 m. rugsėjo 16 d. raštą Nr. R3-450 „Dėl nekilnojamojo turto mokesčio lengvatų teikimo tvarkos aprašo papildymo“ ir VšĮ Pasvalio asmens sveikatos priežiūros centro 2020 m. rugsėjo 16 d. raštą Nr. R3-186 „Dėl nekilnojamojo turto mokesčio lengvatos“ Pasvalio rajono savivaldybės taryba nusprendžia

pakeisti Nekilnojamojo turto mokesčio lengvatų teikimo tvarkos aprašo, patvirtinto Pasvalio rajono savivaldybės tarybos 2011 m. kovo 30 d. sprendimu Nr. T1-58 „Dėl Nekilnojamojo turto mokesčio lengvatų teikimo tvarkos aprašo patvirtinimo“ (su visais aktualiais pakeitimais), 5.3 punktą ir jį išdėstyti taip:

„5.3. įmonė per mokestinius metus parėmė rajono nevyriausybinių organizacijų, viešųjų ir biudžetinių įstaigų veiklą ne mažesne nei 80 proc. priskaičiuoto nekilnojamojo turto mokesčio suma“.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Finansų skyriaus vedėja

Dalė Petrėnienė

2020-09-15, tel. 8 686 17726

Pasvalio rajono savivaldybės tarybai

**AIŠKINAMASIS RAŠTAS**

 **Dėl Pasvalio rajono savivaldybės tarybos 2010 m. kovo 30 d. sprendimo Nr. T1-58 „Dėl nekilnojamojo turto mokesčio lengvatų teikimo tvarkos aprašo patvirtinimo“ pakeitimo Dėl Pasvalio**

**2020-09-15**

Pasvalys

 **1. Problemos esmė.** Lietuvos Respublikos nekilnojamojo turto mokesčio įstatymo 7 straipsnio 5 dalyje nustatyta, kad Savivaldybės taryba turi teisę savo biudžeto sąskaita sumažinti nekilnojamojo turto mokestį arba visai nuo jo atleisti. Nekilnojamojo turto mokesčio lengvatų teikimo tvarkos aprašo 5.3 punktas papildytas, nurodant kad įmonės gali paremti viešąsias įstaigas ir gauti nekilnojamojo turto mokesčio lengvatą.

 **2. Kokios siūlomos naujos teisinio reguliavimo nuostatos ir kokių rezultatų laukiama** *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Papildomų lėšų nereikės.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė